Tožba, vložena 19. marca 2019 – Style & Taste/EUIPO - The Polo/Lauren Company (Upodobitev igralca pola)
(Zadeva T-169/19)
Jezik, v katerem je bila tožba vložena: španščina
Stranke
Tožeča stranka: Style & Taste (Madrid, Španija) (zastopnik: L. Plaza Fernández-Villa, odvetnik)
Tožena stranka: Urad Evropske unije za intelektualno lastnino (EUIPO)
Druga stranka pred odborom za pritožbe: The Polo/Lauren Company LP (New York, New York, Združene države)
Podatki o postopku pred EUIPO
Imetnik sporne znamke: druga stranka pred odborom za pritožbe
Zadevna sporna znamka: figurativna znamka (Upodobitev igralca pola) – znamka Evropske unije št. 4 049 201
Postopek pred EUIPO: postopek za ugotovitev ničnosti
Izpodbijana odločba: odločba petega odbora za pritožbe pri EUIPO z dne 7. januarja 2019 v zadevi R 1272/2018-5
Tožbeni predlog
Tožeča stranka Splošnemu sodišču predlaga, naj:
ugotovi, da je pred znamko Skupnosti št. 4 049 201 obstajal industrijski model 24087, zaradi česar naj ugotovi, da znamka Evropske unije št. 4 049 201, ki je v lasti družbe PRL, nima elementa novosti, kot določajo upoštevni predpisi, in naj jo posledično razglasi za nično.
Navajana tožbena razloga
Kršitev člena 53(2) Uredbe Sveta (EU) št. 207/2009.
Kršitev nacionalne zakonodaje s področja pravnega varstva industrijskih modelov ter zakona o intelektualni lastnini.
____________